नई दिल्ली: भारतीय अर्थव्यवस्था की वृद्धि दर 2018 में 7.4 प्रतिशत रहेगी जबकि 2019 में इसके 7.3 प्रतिशत रहने की संभावना है. मूडीज इंवेस्टर्स सर्विसेस ने गुरुवार को कहा कि इसका बड़ा कारण कर्ज की लागत बढ़ना है, इससे घरेलू मांग घटेगी. मूडीज ने अपनी वैश्विक वृहद परिदृश्य 2019-20 रपट में कहा कि 2018 की पहली छमाही (जनवरी-जून) में भारतीय अर्थव्यवस्था की वृद्धि दर 7.9 प्रतिशत रही. उसके अनुसार वृद्धि दर में यह उछाल नोटबंदी के बाद की तिमाही के तुलनात्मक आधार का प्रभाव दर्शाता है.